|  |  |
| --- | --- |
|  | МИНИСТЕРСТВО НА ЗЕМЕДЕЛИЕТО, ХРАНИТЕ И ГОРИТЕ  ИЗПЪЛНИТЕЛНА АГЕНЦИЯ ПО ГОРИТЕ  **РЕГИОНАЛНА ДИРЕКЦИЯ ПО ГОРИТЕ-ВЕЛИКО ТЪРНОВО**  5000 гр. Велико Търново, бул. ”България” №23, тел: 062/62-0059, факс: 062/60-30-58, ЕИК 000138396 |

**Комисия в Регионална дирекция по горите – Велико Търново, назначена със Заповед № РД 49-246/11.06.2021 г. на министъра на земеделието, храните и горите, на основание чл. 25, ал. 4 от Закона за администрацията, във връзка с чл. 74, ал. 2, т. 1, ал. 3 и ал. 4 от Закона за горите**

Протокол № 10

от 24.11.2021 г.

## РЕШЕНИЕ № 10-I-1

**за предварително съгласуване за промяна на предназначението на поземлен имот в горска територия – частна собственост**

На основание чл. 73, ал. 1, т. 1, чл. 74, ал. 2, т. 1, чл. 75, ал. 1, т. 2, ал. 3 и ал. 4 от Закона за горите и постъпило в Регионална дирекция по горите – Велико Търново с вх. № РДГ05-9061/05.11.2021 г. искане за предварително съгласуване за промяна на предназначението на поземлен имот в горска територия

**от юридическо лице**

**с инвестиционно предложение:** изграждане на други хидротехнически съоръжения – каптаж за водохващане на дере, приток на р. Синкевица.

**и местоположение:** поземлен имот в горска територия – **частна собственост** с проектен идентификатор **14218.261.123** в гр. Габрово, община Габрово, област Габрово, с площ **170 кв. м.**, образуван от поземлен имот с идентификатор 14218.261.119, съгласно скица-проект изготвена от инж. Стоян Колев – проектант, рег. № 02179. Имотът попада в част от отдел 274, подотдел „в“ съгласно утвърдената през 2015 г. инвентаризация на горските територии на териториално поделение „Държавно горско стопанство Габрово“.

**Комисията реши:**

**Удовлетворява** искането наюридическото лице за предварително съгласуване за промяна на предназначениетона поземлен имот в горска територия – частна собственост с проектен идентификатор 14218.261.123, гр. Габрово, общ. Габрово, обл. Габрово, **с площ** **170 кв. м. ( сто и седемдесет квадратни метра),** за изграждане на каптаж за водохващане на дере, приток на р. Синкевица.

Основните кадастрални данни за територията, заета от проекта, да представляват тези по приложената скица-проект на поземления имот с проектен идентификатор 14218.261.123, гр. Габрово, общ. Габрово, обл. Габрово.

Решението на комисията не отменя задълженията на инвеститора по Закона за опазване на околната среда и Закона за биологичното разнообразие. Решението на комисията не е обвързано с решението за оценка за въздействието върху околната среда и оценка за съвместимостта на планове, програми, проекти и инвестиционни предложения с предмета и целите на опазване на защитените зони.

Заявление по образец за промяна на предназначението се подава до органа, издал решението за предварително съгласуване, като се прилагат документите по реда на чл. 77, ал. 1, т. 1-5 от Закона за горите и документ за платена такса, съгласно чл. 1, т. 30 от „Тарифа за таксите, които се събират в системата на Изпълнителна агенция по горите по Закона за горите и по Закона за държавните такси“ (обн. ДВ, бр. 21 от 2013 г.). Всяко приложение към заявлението трябва да представлява официален документ, издаден от длъжностно лице в кръга на службата му по установените форми и ред.

### Мотиви:

На основание чл. 73, ал. 1, т. 1 от Закона за горите, промяна на предназначението на поземлени имоти в горски територии се допуска за изграждане на хидротехнически съоръжения – каптаж за водохващане на дере, приток на р. Синкевица.

В Регионална дирекция по горите – Велико Търново с вх. № РДГ05-9061/05.11.2021 г. е постъпило искане от юридическо лице за предварително съгласуване за промяна на предназначението на поземлен имот в горска територия, собственост на заявителя с проектен идентификатор 14218.261.123 в гр. Габрово, община Габрово, област Габрово, с площ 170 кв. м. по реда на чл. 75, ал. 1, т. 2 и ал. 2 от Закона за горите.

Към искането са представени всички изискуеми документи по чл. 75, ал. 2 от Закона за горите.

Представено е задание за изработване на Подробен устройствен план – План за застрояване за изграждане на каптаж в част от поземлен имот с идентификатор 14218.261.119, гр. Габрово, общ. Габрово, обл. Габрово, одобрено с Решение № 105/29.04.2021 г. на Общински съвет – Габрово.

С писмо изх. № РД02101/19.11.2021 год. Териториално поделение „Държавно горско стопанство Габрово“ удостоверява, че през последните 20 години имотът не е опожаряван и същия не попада под забраната на чл. 73, ал. 2 от Закона за горите.

**Настоящото решение да послужи за одобряване на подробен устройствен план –план за застрояване, съобразно приложеното задание, при условие, че основните кадастрални данни за територията, заета от проекта, съответстват на тези по приложените скици.**

**Настоящото решение да се публикува на интернет страницата на Изпълнителна агенция по горите и на Регионална дирекция по горите – Велико Търново при спазване на изискванията за защита на личните данни и да се съобщи на заявителя по реда на Административнопроцесуалния кодекс.**

**Настоящото решение може да се обжалва, по реда на Административнопроцесуалния кодекс, в 14-дневен срок от съобщаването му пред административния съд по седалището на посочения в акта адресат, чрез комисията в Регионална дирекция по горите – Велико Търново.**

**ПРЕДСЕДАТЕЛ: /п/**

**/ЗА ПРЕДСЕДАТЕЛ:**

**ИНЖ.ЗОРКА ИВАНОВА-ЗАМ.ПРЕДСЕДАТЕЛ/**

**СЕКРЕТАР: /п/**

**/ИНЖ. ИВАН ПАШОВ/**